Fabrikken er et kompleks av klassisistiske bygninger og en av de eldste severdigheter innen industriell arkitektur i Polen. Den ble bygd i årene 1835–1837 av Ludwik Geyer. Komplekset huset blant annet Łódź’ første mekaniske spinneri og veveri så vel som byens første pipe, og var i sin tid en av de mest moderne fabrikkene i Europa. Den var en selvtilstrekkelig bedrift som kunne drive alle trinn i bomullsproduksjonen. Den hadde ved siden av spinneriet og veveriet også et trykkeri og fargeri.